Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az országgyűlési biztos jelentésében kifejtette, hogy a Magyar Köztársaság Alkotmányáról szóló 1949. évi XX. törvényben foglalt választójog a legfontosabb politikai alapjog,
Paragraph Index: 465

64. § A Magyar Köztársaságban mindenkinek joga van arra, hogy egyedül vagy másokkal együttesen írásban kérelmet vagy panaszt terjesszen az illetékes állami szerv elé. A panaszhoz és jogorvoslathoz való jog szabályozása fontos garanciát nyújt a polgárok számára az őket ért sérelem orvoslása, illetve a téves vagy jogellenes döntések megváltoztathatóságának lehetőségére. E két jogosultságot együtt tárgyaljuk. A jogorvoslati jog sérelme többféle módon valósulhat meg. A leggyakoribb, de nem kizárólagos előfordulása a sérelemnek, ha az egyébként rendelkezésre álló jogorvoslatot a hatóság döntésében egyáltalán nem biztosítja az ügyfél részére. Számos esetben előfordul azonban az is, hogy az ügyfél a hibás indokolás miatt nem tud érdemi jogorvoslati kérelemmel élni. Fontos kelléke a jogorvoslat érvényesítésének — és ez igaz a panaszhoz, kérelemhez való jogra is — a hatóság kioktatási kötelezettsége. Ennek elmaradása sok esetben megakadályozza ezen alkotmányos jogok érvényesítését. Tapasztalataink szerint sokszor okoz visszásságot, ha a jogorvoslatra hatáskörrel bíró hatóság a törvény által megszabott időn belül nem hozza meg döntését. Hangsúlyozni kell, hogy az Alkotmánynak megfelelően a jogorvoslati jog a feleket a törvényben meghatározottak szerint illeti meg. Az Alkotmány alapján nincs alanyi jogosultság arra, hogy minden hatósági ügyben államigazgatási jogorvoslattal lehessen élni. Ilyen esetekben a bírói út áll a felek rendelkezésére. Ezt azonban az országgyűlési biztosok hatáskör hiányában nem vizsgálhatják. Nagy szerepe van a panaszhoz és jogorvoslathoz való jognak a büntetőeljárásokban. Figyelemmel arra, hogy a kényszerintézkedések alapvető alkotmányos jogokat érintenek, minden kényszerintézkedéssel szemben érvényesülnie kell a panasz- és jogorvoslati jogosultságoknak. Erre eljárásaink során nagy figyelmet fordítottunk. Közigazgatási szervek eljárásával kapcsolatos ügyyek OBH 3101/1995. Az Alkotmány 64. §-ában deklarált kérelem előterjesztéséhez való joggal és az 57. § (5) bekezdésében deklarált jogorvoslathoz való joggal összefüggésben visszásságot okoz, ha az állami szerv a személyesen megjelent ügyfél kérelmét nem rögzíti jegyzőkönyvben, és a döntésről nem alakszerű határozattal intézkedik. A panaszos beadványában sérelmezte, hogy az 1997-ben tervezett gázbevezetéshez 1995. évben befizetett 40 000 Ft-ból azért nem kapott visszatérítést az önkormányzattól, mert 1994—

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes